**Ministru kabineta rīkojuma projekta**

**“Par valstij dividendēs izmaksājamo valsts sabiedrības ar ierobežotu atbildību „Latvijas proves birojs” peļņas daļu par 2020.gadu”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valstij dividendēs izmaksājamo valsts sabiedrības ar ierobežotu atbildību „Latvijas proves birojs” (turpmāk – birojs) peļņas daļu par 2020.gadu” (turpmāk – projekts) mērķis ir noteikt kapitālsabiedrībai atšķirīgu dividendēs izmaksājamo peļņas daļu par 2020.gadu.  Kapitālsabiedrībai dividendēs izmaksājamā peļņas daļa par 2020. gadu tiek noteikta 0 procentu apmērā, un tā tiek novirzīta kapitālsabiedrības attīstībai, realizējot kapitālsabiedrības vidēja termiņa darbības stratēģijā 2021. – 2025. gadam paredzēto testēšanas procesa instrumentalizācijas plānu.  Projekts stāsies spēkā vispārējā kārtībā pēc pieņemšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas kapitāla daļu un kapitālsabiedrību pārvaldības likuma 28.panta trešā daļa un Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 10.punkts un 11.2.4.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar VSIA “Latvijas proves birojs” vidēja termiņa darbības stratēģijā 2021.-2025.gadam noteikto stratēģijas pārskata periodā ir plānots īstenot testēšanas procesa instrumentalizācijas plānu, lai uzlabotu sniegto pakalpojumu kvalitāti.  Nepieciešamība pilnveidot esošo testēšanas procesu un pakāpeniska pāreja uz rentgenfluorescences spektrometriju kā vienīgo testēšanas metodi ir jauna ISO standarta izstrāde, kas atzīst rentgenfluorescences analīzes rezultātus par ticamiem un piemērojamiem proves noteikšanā, pretstatā ķīmisko reaģentu metodei, kas ir pamatā atzīta par piemērotu skrīninga jeb paraugu caurskates metodi. Standarts ISO/FDIS (Final Draft International Standard) 23345 “Jewellery and precious metals — Non destructive precious metal fineness confirmation by ED-XRF” pašlaik atrodas izstrādes stadijas nobeiguma posmā (ir izstrādāta standarta galīgā redakcija un tā nodota balsošanai) un sagaidāms, ka standarta pieņemšana un publicēšana notiks vēl 2021. gadā. Testēšanas metožu pilnveidošana ļaus būtiski uzlabot gan testēšanas kvalitāti, gan rezultātu ticamību, kā arī novērst nepieciešamību veikt izstrādājumu destruktīvo testēšanu. Instrumentalizācijas plāns paredz iegādāties (4 gab.) dažādās konfigurācijas spektrometrus, lai nodrošinātu visu veidu dārgmetālu izstrādājumu testēšanu.  Biroja instrumentalizācijas plāna realizācija ir uzsākta 2020.gadā, taču tā ieviešanu un stratēģijas realizāciju apdraud 2021.gada pirmajā pusgadā identificētās pazīmes, kuras saistītas ar Covid-19 izraisītajiem ārkārtas apstākļiem. Proti, 2021.gadā, turpinoties krīzei, ko izraisīja Covid-19 pandēmija, biroja darbība ir ierobežota. Tirdzniecības vietas lielveikalos, kur galvenokārt notiek dārgmetālu un dārgakmeņu izstrādājumu tirdzniecība, apmeklētājiem 2021.gada 1.pusgadā bija slēgtas, arī iedzīvotāju interese iegādāties juvelierizstrādājumus ir samazinājusies. Ārvalstu klientu interese saņemt biroja pakalpojumus ir samazinājusies šo pašu iemeslu dēļ. 2021.gada pirmajos piecos mēnešos apgrozījuma kritums par sniegtajiem pakalpojumiem salīdzinoši ar 2019.gadu ir -30% (-53415 euro), bet pret 2020.gadu: -1% (-1665 euro) (2020.gada salīdzināmajā periodā iekļaujas Covid-19 ārkārtējā situācija, kas bija izsludināta no 2020.gada 12.marta līdz 2020.gada 9.jūnijam saskaņā ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu”), kā arī ir krities provēto izstrādājumu skaits salīdzinoši ar 2019.gadu par 58% (-195428 gab.), bet salīdzinoši ar 2020.gadu -32% (-64282 gab.).  2021.gada 1.ceturksni birojs ir pabeidzis ar zaudējumiem 24545 *euro* apmērā (neauditēts). Pēc pašreizējām prognozēm birojs 2021. 1 pusgadu plāno beigt ar 15000 *euro* lieliem zaudējumiem. Prognozēto zaudējumu cēlonis ir ienākumu samazinājums valsts deleģēto uzdevumu, kuri noteikti likuma “Par valsts proves uzraudzību” 15. panta otrās daļas 1., 2. un 3.punktā, izpildei, kuru izmaksas sedz saimnieciskas darbības veicēji saskaņā ar Ministru kabineta 2013.gada 24.septembra noteikumos Nr.936 “Noteikumi par obligāti provējamo dārgmetālu izstrādājumu provēšanas un zīmogošanas maksu, obligāti provējamo dārgakmeņu izstrādājumu provēšanas un kvalitātes apliecību izsniegšanas maksu, kā arī personiskā zīmoga reģistrācijas maksu”. Šo valsts pārvaldes uzdevumu segšanai nav paredzētas valsts dotācijas vai subsīdijas saskaņā ar Ministru kabineta 2009.gada 9.novembra rīkojumu Nr.762 “Par valsts sabiedrības ar ierobežotu atbildību “Latvijas proves birojs” dibināšanu”.  Vienlaikus birojā saņemta informācija no VAS “Valsts nekustamie īpašumi” (turpmāk – VNĪ), ka tā 2022. gadā plāno uzsākt plašus renovācijas darbus biroja nomātajās telpās Teātra ielā 9, Rīgā, līdz ar to birojam ir jāpārvācas uz citām telpām, kas jāpielāgo biroja vajadzībām. Telpu pielāgošanas un pārvākšanas izmaksas ir plānojamas 2021.-2022.gados. Jauno telpu pielāgošana ir jāveic atbilstoši “VSIA ”Latvijas proves birojs” vidēja termiņa darbības stratēģija 2021.-2025.gadam” paredzētajam instrumentalizācijas plānam, paātrinot ieviešanas termiņu uz 2022.gada sākumu, lai novērstu papildus izmaksas par nākotnē nevajadzīgas infrastruktūras izbūvi un turpinot testēšanu, izmantojot ķīmisko reaģentu metodi.  Ņemot vērā Covid-19 krīzes negatīvo ietekmi uz biroja darbību, kā arī papildus risināmo jautājumu par biroja pārcelšanos uz citām telpām, ir apdraudēta instrumentalizācijas plāna ieviešana un “VSIA “Latvijas proves birojs” stratēģijas 2021.-2025.gadam” stratēģijas īstenošana. Lai nodrošinātu instrumentalizācijas plāna ieviešanu, risinājums būtu 2020.gada peļņas (43100 *euro*) daļu 34480 *euro* apmērā novirzīt biroja attīstībai, realizējot tā vidēja termiņa darbības stratēģijā 2021.–2025. gadam paredzēto testēšanas procesa instrumentalizācijas plānu, iegādajoties jaunu spektrometru.  Plānotie izdevumi jauna spektrometra iegādei (kapitālieguldījumi) ir 40 tūkst. *euro*, kurus daļēji ir iespējams segt, novirzot dividendēs izmaksājamo peļņas daļu par 2020. gadu – 34,48 tūkst. *euro*. Atlikušo summu paredzēts segt no finanšu rezervēm.  Projekts ir izvērtēts no Komercdarbības atbalsta kontroles likuma 5.panta viedokļa, un ir secināms, ka kapitālsabiedrībai nosakāmā atšķirīgā dividendēs izmaksājamā peļņas daļa nav uzskatāma par valsts atbalstu kapitālsabiedrībai komercdarbības veikšanai, jo peļņas daļa ir novirzāma valsts deleģēto uzdevumu, kuri noteikti likuma “Par valsts proves uzraudzību” 15. panta otrās daļas 1., 2. un 3.punktā kvalitātes uzlabošanas finansēšanai.  Ņemot vērā, ka proves noteikšana tiek finansēta no saimnieciskās darbības ieņēmumiem un procesa instrumentalizācija ir saskaņā ar “VSIA “Latvijas proves birojs” stratēģijā 2021.-2025.gadam” minēto, kapitālsabiedrības peļņas daļa pēc ekonomiskās būtības tiks novirzīta kapitālsabiedrības attīstībā (investīciju veikšanai atbilstoši kapitālsabiedrības vidēja termiņa darbības stratēģijai un saimnieciskiem mērķiem) nevis iegrāmatojama kā “Nākamo periodu ieņēmumi”. Šis vērtējums saskan arī ar Ministru kabineta 2021.gada 6.jūlija sēdē atbalstītā informatīvā ziņojuma “Par valsts kapitālsabiedrību rīcībā atstātās peļņas atspoguļošanas kapitālsabiedrības bilances posteņos problemātiku un risinājumiem” norādītajiem piemēriem un ir saskaņā ar secinājumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VISA “Latvijas proves birojs”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 193717254 | -34480 | 157115109 | 0 | 143105655 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 193717254 | -34480 | 157115109 | 0 | 143105655 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 193717254 | -34480 | 157115109 | 0 | 143105655 | 0 | 0 |
| 3.1. valsts pamatbudžets | 193717254 | -34480 | 157115109 | 0 | 143105655 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | -34480 | X | 0 | X | 0 | 0 |
| 5.1. valsts pamatbudžets | -34480 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav attiecināms. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Likumā “Par valsts budžetu 2021.gadam” un likumā “Par vidēja termiņa ietvaru 2021., 2022. un 2023.gadam” ir ieplānoti ieņēmumi no dividendēm (ieņēmumi no valsts (pašvaldību) kapitāla izmantošanas) 2021.gadā 193717254 *euro*, 2022.gadā 157115109 *euro* un 2023.gadā 143105655 *euro* apmērā.  Rīkojuma projekta īstenošanas gadījumā 2021.gadā valsts budžets negūs ieņēmumus 34 480 *euro* apmērā | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un VSIA “Latvijas proves birojs”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministra p.i. –

ārlietu ministrs E. Rinkēvičs

Brangulis 67210009

peters.brangulis@prove.lv